हर स्वास्थ्य मार्गदर्शक का होगा अलग यूजर नेम और पासवर्ड
भामाशाहस्वास्थ्य बीमा योजना (बीएसबीवाई) में अब प्रत्येक स्वास्थ्य मार्गदर्शक का अलग यूजर नेम पासवर्ड होगा। अब तक एक अस्पताल को यूजर नेम पासवर्ड आवंटित है। कोटा में हुई बीएसबीवाई की संभाग स्तरीय बैठक के अंतिम दिन गुरुवार को जयपुर से आए स्टेट नोडल ऑफिसर डॉ. एमपी जैन ने यह जानकारी दी।
उन्होंने यूजर नेम पासवर्ड क्रिएट करने का तरीका भी बताया। सीएमएचओ डॉ. आरएन यादव ने बताया कि ऐसा इसलिए किया गया है, ताकि क्लेम भेजने वाले की भी जिम्मेदारी तय हो। अब तक यह हो रहा था कि किसी भी अस्पताल से अधूरे दस्तावेज बीमा कंपनी के पास भेज दिए जाते थे, फिर क्लेम पास नहीं होने पर किसी की व्यक्तिगत जिम्मेदारी तय नहीं हो पा रही थी। क्योंकि पासवर्ड अस्पताल का कॉमन था, जिस पर सभी स्वास्थ्य मार्गदर्शक काम करते थे। अब प्रत्येक मार्गदर्शक का अलग यूजर नेम होगा, जिससे यह पता लग जाएगा कि लापरवाही किसने की है? बीमा कंपनी की यह आम शिकायत है कि अधूरे दस्तावेज भेज दिए जाते हैं, जिससे क्लेम पास नहीं होता।
hin_Deva hin_Deva hin_Deva